hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy es es nl en hy hy en hy en hy en hy en hy hy hy hy hy hy hy hy en hy en
ՀՀ ԱՍՀՆ ՏՀՏ ենթակառուցվածքը սպասարկող մարմին
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
ՀՀ աշխատանքի և սոցիալական հարցերի նախարարություն
Գլխավոր ՏԵՂԵԿԱՏՎԱԿԱՆ ՀԱՐԹԱԿ Նորություններ «Զբաղվածության պետական ծառայություն» գործակալության 2006թ. աշխատանքները հանրությանը ներկայացրեց գործակալության պետ Սոնա Հարությունյանը`...
«Զբաղվածության պետական ծառայություն» գործակալության 2006թ. աշխատանքները հանրությանը ներկայացրեց գործակալության պետ Սոնա Հարությունյանը` հունվարի 16-ին կայացած մամուլի ասուլիսի ընթացքում
Ներկայացվեց 2006թ. հունվարից գործողության մեջ մտած «Բնակչության զբաղվածության և գործազրկության դեպքում սոցիալական պաշտպանության մասին» օրենքը, որն էական դերակատարում ունեցավ զբաղվածության ոլորտի բարեփոխումների իրականացման գործում: Օրենքի կիրարկումն ապահովող միջոցառումների արդյունքում որակական և քանակական փոփոխություններ կրեց աշխատաշուկայի կառուցվածքը: Առանձնացվեցին աշխատաշուկայում անմրցունակ, լրացուցիչ աջակցության կարիք ունեցող 7 խմբեր: Տարեսկզբի համեմատ կրճատվեց հաշվառված աշխատանք փնտրողների թվաքանակի մեջ գործազուրկների բացարձակ թիվը, էապես փոփոխվեց գործազրկության կառուցվածքը, հաշվառման մեջ մնացին հիմնականում ակտիվ աշխատանք փնտրողները: Դրա վկայությունն է գործազուրկ երիտասարդների թվի ավելացումը (տարեսկզբի համեմատ ավելացել է 26.3%-ով) և ծրագրերում ընդգրկվածների թվաքանակի մեծացումը. նախորդ տարվա 32%-ի փոխարեն, այս տարի զբաղվածության ծրագրերում ընդգրկվել է աշխատանք փնտրողների շուրջ 37%-ը:
Նոր ներդրված 4 ծրագրերը հանգեցրին զբաղվածության պետական ծառայության գործունեության նկատմամբ հետաքրքրության և վստահության աճի: Արդյունքում` այս տարվա զբաղվ?ծության պետական ծրագրերի կատարման մակարդակը համեմատաբար բարձրացավ. նախորդ տարվա 71.6%-ի փոխարեն ծախսային մասով զբաղվածության պետական ծրագիրն իրականացվել է շուրջ 95,4%-ով (ՀՀ սոցիալական ապահովության պետական հիմնադրամի միջոցներից ֆինանսավորվող ծրագրերի մասով 99,7%-ով, ՀՀ պետական բյուջեից ֆինանսավորվող ծրագրերի մասով 90,7%-ով):
Աշխատաշուկայի պատկերը. 2007թ. հունվարի մեկի դրությամբ զբաղվածության տարածքային կենտրոններում հաշվառված է  102.172 աշխատանք փնտրող քաղաքացի,  որից գործազուրկ է 84. 571-ը: Տարվա ընթացքում աշխատանքի է տեղավորվել 8268 մարդ, ժամանակավոր աշխատանքով ապահովվել է շուրջ 10250-ը: Հանրապետությունում դեկտեմբերի 31-ի  դրությամբ գործազրկության մակարդակը կազմել է 7.2% է, տարեսկզբի 7.7%-ի փոխարեն:
Տարվա ընթացքում զգալի աշխատանք կատարվեց նոր օրենքից բխող ենթաօրենսդրական ակտերի ստեղծման ուղղությամբ: Մինչև նոյեմբեր ամիսը արդեն մշակված  և հաստատված էին  գործակալության կանոնադրությունը և 8 կարգեր,  որոնց արդյունքում հնարավոր դարձան կառուցվածքային բարեփոխումները և Զբաղվածության պետական ծրագրերի իրականացումը: Բացի այդ 14.12.2006թ.-ին ընդունվել է ՀՀ կառավարության որոշում` «Երիտասարդների մասնագիտական կողմնորոշման կենտրոն» պետական ոչ առևտրային կազմակերպություն ստեղծելու մասին:
Բարեփոխումների շրջանակներում խնդիր էր դրվել  փոփոխել գործակալության կառուցվածքը, հզորացնել մարզերի զբաղվածության կենտրոնների` որպես մարզերի համամասնական զարգացմանը նպաստող կառույցների, կառավարման կարողությունները: Կառուցվածքային փոփոխությունները, նաև նրանց  վերապահված նոր գործառույթներն  ամրագրված են  նոր կանոնադրությամբ և քաղաքացիական ծառայողի պաշտոնի անձնագրերով:
Զբաղվածության ծրագրերը. Տարեսկզբից գործազրկության նպաստի ստացման իրավունք է ձեռք բերել շուրջ 12500 գործազուրկ` նախորդ տարվա 8645-ի փոխարեն: Թաղման նպաստ է տրամադրվել 35 գործազուրկի ընտանիքի:
Զգալիորեն բարելավվել են աշխատաշուկայի հավասարակշռությանն ու ճկունությանն ուղղված «Մասնագիտական ուսուցում» ծրագրի կազմակերպման և  իրականացման պայմանները: Աշխատաշուկայի պահանջարկին համապատասխան շուրջ 61 մասնագիտությունների գծով պարբերական մրցույթի հայտ է ներկայացվել գնումների գործակալություն:
Արդյունքում` 2006թ.-ին 25 մասնագիտությունների գծով ուսուցման ծրագրերում ընդգրկվել են 948 գործազուրկ, 4 երկարամյա ծառայության կենսաթոշակ ստացող աշխատանք փնտրող  և 98 հաշմանդամ: Շուրջ 100 անձ ուսուցումն ավարտելուց անմիջապես հետո տեղավորվել է աշխատանքի:  Այս պահին ուսուցումը շարունակում է շուրջ 670 անձ:
2005թ. ուսուցում անցածներից 2006թ.-ի ընթացքում աշխատանքի է տեղավորվել շուրջ 70 %-ը:
Պետական ծրագրերից բացի տարբեր կազմակերպությունների կողմից իրականացվող ուսուցման ծրագրերում ընդգրկվել են 150 աշխատանք փնտրողներ:
ՄԱԿ-ի «Համաշխարհային պարենի ծրագրի» «Սնունդ ուսուցման դիմաց» ծրագրում ընդգրկվել է թվով 1300 աշխատանք փնտրող:
Նոր ներդրված` «Աշխատաշուկայում անմրցունակ անձանց աշխատանքի տեղավորման աջակցության նպատակով աշխատավարձի փոխհատուցման՚, «Այլ վայր աշխատանքի գործուղվող գործազուրկի նյութական ծախսերի հատուցման»և «Ձեռնարկատիրական գործունեության պետական գրանցման համար գործազուրկներին և հաշմանդամներին ֆինանսական աջակցություն տրամադրելու» ծրագրերում 2006թ. նոյեմբերից սկսած ընդգրկվել է 59 անձ:
«Վարձատրվող հասարակական աշխատանքներ՚-ի կազմակերպում ծրագրով  նախորդ տարվա համեմատ ավելացել է գյուղական համայնքների ընդգրկվածությունը (319-ի փոխարեն 330): Իրականացվել է 504 ծրագիր` 418421 մարդ/օր ծավալով: Ծրագրում ընդգրկված անձանց թիվը կազմում է 10254:
ՄԱԿ-ի զարգացման ծրագրի հայաստանյան գրասենյակի հետ համատեղ Գեղարքունիքի մարզում «Վարձատրվող հասարակական աշխատանքների կազմակերպում»ծրագրերի շրջանակներում իրականացվել է ծառատունկ` շուրջ 90 աշխատանք փնտրողի ընդգրկմամբ: Ծրագրի շրջանակներում տնկվել է 200000 տնկի:
Գյուղական բնակչության զբաղվածության սահմանումը շարունակում է մնալ ոլորտի չլուծված խնդիրների շարքում: Այդ նպատակով իրականացման փուլում է «Գյուղական վայրերի աշխատաշուկայի ուսումնասիրություն» հետազոտական աշխատանքը:
Զբաղվածության ծրագրերի արդյունավետության բարձրացմանը   նպաստել է նաև «Գործ» տեղեկատվական համակարգի ներդրման ճանապարհով աշխատանք փնտրողների և գործատուների տեղեկատվական բազաների ստեղծումը: Բազա են մուտքագրվել 154219 աշխատանք փնտրողի և 13296 գործատուի տվյալներ, որոնք պարբերաբար համադրվում են  տարբեր տեղեկատվական բազաների տվյալների հետ` հնարավոր խախտումները  բացառելու   նպատակով:  Արդյունքում` սխալ տեղեկություններ ներկայացրած քաղաքացիներից  ետ է գանձվել 2.24 մլն դրամ գումար:
Միջազգային համագործակցությունը. Պետական ծրագրերից բացի զբաղվածության ոլորտի բարեփոխումներին նպաստում են նաև միջազգային ծրագրերը: Միջազգային ծրագրերի շրջանակներում իրականացվում է աշխատակազմի վերապատրաստման շարունակական գործընթացը:
Այս պահին ոլորտում իրականացվում են Համաշխարհային բանկի «Սոցիալական պաշտպանության ոլորտի կառավարում» ծրագրի «Աշխատանք և զբաղվածություն» բաղադրիչը, հայ-շվեդա-լիտվական «Աջակցություն Հայաստանի իշխանություններին` բարելավելու աշխատաշուկայի ակտիվ քաղաքականությունը» ծրագիրը:
Ավարտին է մոտենում Համաշխարհային բանկի կողմից ֆինանսավորվող «Կրթության որակ և համապատասխանություն» ծրագրի «Դպրոցական աշխատակազմի օպտիմալացման և սոցիալական աջակցության» ենթածրագիրը, որի շրջանակներում 2006թ.-ին թվով 518 ուսուցիչ օգտվել են մասնագիտական ուսուցման ծրագրերից, տեղափոխման դրամաշնորհի տրամադրման ենթածրագրից օգտվել է 65 ուսուցիչ, լրացուցիչ դրամական օգնություն է ստացել 916, հոգեբանական աջակցություն է ստացել 28 ուսուցիչ:
Ընդհանուր առմամբ, ծրագրի իրականացման արդյունքում շուրջ 1705 ուսուցիչ տեղավորվել է աշխատանքի, տարբեր ենթածրագրերից օգտվել է 1527 ուսուցիչ: Բացի ձեռք բերվածից, փոփոխություններ են կատարվել ծրագրի իրականացման ձեռնարկում և կարգերում, որոնց համաձայն  այն կշարունակվի նաև 2007թ. առաջին կիսամյակում:  Այդպիսով, տարածքային կենտրոններում հաշվառված ծրագրից չօգտված շուրջ 1600 աշխատանքը կորցրած ուսուցիչներին ևս հնարավորություն կընձեռվի ընդգրկվելու ծրագրի որևէ ենթաբաղադրիչում:
Կենսաթոշակների և ծերության, հաշմանդամության և կերակրողին կորցնելու դեպքում նպաստների չափերը 2019թ....
Դայակների աշխատավարձի փոխհատուցման ծրագիրը կընդլայնվի. շահառու կդառնա 400 կին
Նախկին աշխատելաոճի վերջը եկել է. նախարարի առաջին տեղակալի պաշտոնակատարը վստահեցնում է՝...
Կառավարությունում քննարկվել են հաշմանդամություն ունեցող անձանց խնդիրների լուծման հնարավորությունները
ՀԵՏԵՎԵՔ ՄԵԶ ՍՈՑԻԱԼԱԿԱՆ ՑԱՆՑԵՐՈՒՄ
© 2017. Ձևավորումը "ՆՈՐՔ" հիմնադրամ
Նարեկ Մկրտչյանը հանդիպել է Իրանի Շարիֆ համալսարանի պրոֆեսորադասախոսական անձնակազմի ու ստարտափների...
Վերապատրաստման դասընթացներ՝ մարդկանց թրաֆիքինգի և շահագործման հետ կապված երևույթների կանխարգելման վերաբերյալ...